cyanic-selkie/wikianc huggingface dataset:
มิถุนา ภู่ทอง
การทำงาน
ในช่วงที่เธอดำรงตำแหน่งเป็นผู้ว่าราชการจังหวัดเกาะกง มีนโยบายพัฒนาจังหวัดเกาะกง ด้วยการก่อสร้างและปรับปรุงโครงสร้างพื้นฐานตามความต้องการของประชาชน ได้แก่ การก่อสร้างศาลากลางจังหวัดแห่งใหม่ สร้างสวนสาธารณะใหม่ โรงพยาบาล สถานีอนามัย โรงเรียน และวัด เพื่อดึงดูดให้ภาคเอกชนมาลงทุนในจังหวัดเกาะกงมากขึ้น สอดคล้องกับสมญานามของเกาะกง คือ ดวงดาวแห่งทิศหรดี อีกทั้งมีความสัมพันธ์อันดีกับอำเภอคลองใหญ่ จังหวัดตราดมาโดยตลอด โดยเฉพาะด้านการค้าและการท่องเที่ยวบริเวณชายแดน
เจ้าพระยา (แก้ความกำกวม)
เจ้าพระยา อาจหมายถึง
ลูฟูเติน
ลูฟูเติน (Lofoten) เป็นกลุ่มเกาะและเขตในเทศมณฑลนูลัน ประเทศนอร์เวย์ ลูฟูเตินเป็นที่รู้จักจากการมีทิวทัศน์อันโดดเด่น มีภูเขาและยอดเขาที่สวยงาม ทะเลเปิดและอ่าวกำบัง ชายหาดและดินแดนที่ยังเข้าไม่ถึง แม้จะอยู่ในวงกลมอาร์กติก แต่กลุ่มเกาะก็ยังเป็นหนึ่งในที่ที่อุณหภูมิสูงที่สุดในโลกในเขตละติจูดสูง
คำปฏิญาณสนามเทนนิส
ในวันที่ 20 มิถุนายน ค.ศ. 1789 เหล่าผู้แทนฐานันดรที่สาม (สามัญชน) ซึ่งถูกกีดกันไม่ให้เข้าร่วมประชุมสภา ได้ร่วมกันประกาศ คำปฏิญาณสนามเทนนิส (Serment du Jeu de Paume, แซร์ม็งดูเฌอเดอโปม) ว่า "จะไม่มีวันแตกแยก และจะรวมตัวกันไม่ว่าในที่แห่งหนหรือสถานการณ์ใดก็ตาม จนกว่ารัฐธรรมนูญแห่งอาณาจักรจะถูกตราขึ้น" ถือเป็นเหตุการณ์ครั้งสำคัญในช่วงต้นการปฏิวัติฝรั่งเศส
เหตุการณ์
ในวันที่ 17 มิถุนายน ค.ศ. 1789 คณะฐานันดรที่สามซึ่งนำโดยออนอเร มีราโบ เริ่มเรียกคณะของตนว่าสมัชชาแห่งชาติ (Assemblée nationale) และในเช้าของวันที่ 20 มิถุนายน เหล่าสมาชิกสมัชชาแห่งชาติต่างพากันตกตะลึงเมื่อพบว่าห้องโถงเดตาต์ที่ใช้ประชุมสมัชชาแห่งชาติถูกลงกลอนและเฝ้ายามโดยทหารหลวง เหล่าสมาชิกกลัวว่าพระเจ้าหลุยส์ที่ 16 จะมีบัญชาให้ทหารเข้าโจมตีกลุ่มของตน เหล่าสมาชิกจึงพากันไปรวมตัวที่สนามเฌอเดอโปม (Jeu de paume) อันเป็นสนามเทนนิสในร่มซึ่งอยู่ใกล้เคียงกันแทน ฌ็อง ซีลแว็ง บายี ได้นำสมาชิกทั้งหมดร่วมกันกล่าวคำคำปฏิญาณอย่างจริงจังว่า:
คำปฏิญาณซึ่งนี้ได้รับสัตยาบันโดยสมาชิกฐานันดรที่สาม 576 คนจากทั้งหมด 577 คน สมาชิกเพียงรายเดียวที่ไม่ร่วมสัตยาบันคือฌอแซ็ฟ มาร์แตง-โดช จากเมืองกัสเตลโนดารี ผู้ที่จะไม่ตัดสินใจในกิจอันใดก็ตามที่องค์กษัตริย์ไม่ทรงเห็นชอบ นักประวัติศาตร์บางรายไม่เห็นด้วยกับข้อคิดเห็นที่ว่าความกลัวของฐานันดรที่สามและการเพิ่มความตึงเครียดทางการเมืองของฝรั่งเศสในขณะนั้นสมเหตุสมผลแล้ว อีกทั้งคำปฏิญาณดังกล่าวเกินเลยจากจุดมุ่งหมายในบริบทเดิมไปมาก
สมาชิกฐานันดรที่สามให้สัตยาบันไว้ว่า จะไม่ล้มเลิกการประชุมจนกว่ารัฐธรรมนูญจะถูกร่างขึ้น แม้ว่าไม่ได้รับพระบรมราชานุญาตจากกษัตริย์ก็ตาม คำปฏิญาณดังกล่าวถือว่าเป็นทั้งการปฏิวัติและการยืนยันสิทธิของประชาชนผ่านผู้แทนราษฎร แทนที่จะเป็นการใช้พระราชอำนาจจากพระมหากษัตริย์โดยตรงเหมือนเช่นแต่ก่อน การโดดเดียวจากฐานันดรที่สามดังกล่าวทำให้พระเจ้าหลุยส์ที่ 16 ต้องทรงออกพระบัญชาให้ฐานันดรที่หนึ่ง (นักบวช) และฐานันดรที่สอง (ขุนนาง) เข้าร่วมกับฐานันดรที่สามในสมัชชาแห่งชาติ เพื่อต้องการที่จะฉายภาพว่าพระองค์เป็นผู้มีอำนาจปกครองเหนือสมัชชาแห่งชาติ
ความสำคัญ
คำปฏิญาณสนามเทนนิสคือเครื่องหมายในเชิงสัญลักษณ์ชิ้นแรกที่แสดงให้เห็นว่าประชาชนชาวฝรั่งเศสลุกขึ้นมาเผชิญหน้ากับพระเจ้าหลุยส์ที่ 16 อย่างเป็นทางการ และท่าทีของสมัชชาแห่งชาติที่ไม่ยอมกลับไปสู่ระบอบเดิม ทำให้พระเจ้าหลุยส์ทรงต้องยอมโอนอ่อนตามฝ่ายประชาชน คำปฏิญาณนี้ยังได้รับแรงบันดาลใจมาจากคำประกาศอิสรภาพสหรัฐอเมริกาในปีค.ศ. 1776 โดยเฉพาะจากอารัมภกถาช่วงต้นของคำประกาศอิสรภาพ ฯ ดังกล่าว นอกจากนี้ คำปฏิญาณยังเป็นแรงบันดาลใจ ผลักดันกิจกรรมการปฏิวัติหลากหลายประการในเดือนต่อ ๆ มา ตั้งแต่การจลาจลไปทั่วชนบทของฝรั่งเศส เรีกร้องให้มีการร่างรัฐธรรมนูญขึ้นมาอย่างถาวร ทั้งยังเป็นแรงสนับสนุนให้แก่สมัชชาแห่งชาติในการต่อกรให้กษัตริย์ทรงยอมรับรูปแบบการลงคะแนนเสียงตามจำนวนบุคคล แทนที่การลงคะแนนเสียงตามฐานันดรศักดิ์แบบเดิม
คำปฏิญาณสนามเทนนิสซึ่งเริ่มต้นขึ้นในเดือนมิถุนายน ค.ศ. 1789 เรื่อยไปจนถึงวันที่ 4 สิงหาคม ปีเดียวกัน ยังเป็นสัญลักษณ์ที่แสดงให้เห็นถึงการล้มล้างระบบเจ้าขุนมูลนาย (เหตุการณ์ซึ่งเกิดขึ้นในอังกฤษก่อนหน้าฝรั่งเศส 129 ปี เมื่อมีการฟื้นฟูให้พระเจ้าชาลส์ที่ 2 เสด็จ ฯ ขึ้นครองราชย์เป็นพระมหากษัตริย์อีกครั้ง) และก่อให้เกิดคำประกาศว่าด้วยสิทธิมนุษยชนและสิทธิพลเมือง ในวันที่ 26 สิงหาคม ค.ศ. 1789
จิตรกรรม
ภาพวาดด้านบนแสดงให้เห็นว่ากรีสตอฟ อองตวน แฌร์เลอ คือหนึ่งในบุรุษตรงกลางสามคน เป็นการแสดงเชิงสัญลักษณ์ถึงดุลยภาพระหว่างรัฐกับศาสนา นอกจากนี้ภาพยังแสดงให้เห็นว่าฌอแซฟ มาร์แตง-โดช ปรากฏตัวอยู่ทางด้านขวาของภาพ นั่งก้มหัวพร้อมกับเอามือไขว้หน้าอกของตน ซึ่งเดิมทีดาวีดตั้งใจที่จะใช้ภาพนี้เป็นภาพร่างสำหรับการวาดและลงสีอย่างสมบูรณ์ แต่ภาพไม่เคยเสร็จสมบูรณ์
ATC รหัส A07
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
A ทางเดินอาหารและกระบวนการสร้างและสลาย (Alimentary tract and metabolism)
อังเงิลน์
อังเงิลน์ (Angeln) หรือ แองเกลีย (Anglia) คือคาบสมุทรเล็ก ๆ แห่งหนึ่งที่ยื่นออกไปในอ่าวคีล ตั้งอยู่ทางตอนใต้ของภูมิภาคชเลสวิช ทางตอนเหนือของรัฐชเลสวิช-ฮ็อลชไตน์ในประเทศเยอรมนี คาบสมุทรอังเงิลน์แยกจากคาบสมุทรชวันเซินที่อยู่ใกล้เคียงกันโดยปากน้ำชไล และจากเกาะอัลส์ของเดนมาร์กโดยเฟลนบูร์เกอร์ฟยอร์ด (Flensburger Förde) ไม่เป็นที่ทราบว่าอาณาบริเวณในประวัติศาสตร์ของอังเงิลน์จะตรงตามอาณาเขตในปัจจุบันหรือไม่ อาจจะเป็นอาณาเขตที่กว้างใหญ่กว่า แต่ข้อมูลที่ตรงกันคือเนื้อที่อย่างน้อยครอบคลุมบริเวณอังเงิลน์ปัจจุบัน
แมคกายเวอร์ ยอดคนสมองเพชร
แมคกายเวอร์ ยอดคนสมองเพชร (MacGyver) เป็นละครโทรทัศน์แนวแอคชั่น-ผจญภัย สร้างโดย ปีเตอร์ เอ็ม. เลนคอร์ฟ นำแสดงโดย ลูคัส ทิลล์ รับบท อังกัส "แม๊ค" แมคกายเวอร์ ละครเรื่องนี้รีบูตมาจากละครโทรทัศน์ที่ส้างโดยช่อง ABC ชื่อเดียวกัน ออกอากาศครั้งแรกในวันที่ 23 กันยายน 2016 ทางช่อง CBS จนถึงซีซั่น 4 ในปี 8 พฤษภาคม 2020 ในเดือนพฤษภาคม 2020 CBS ได้สร้างซีซั่นที่ 5 ขึ้น โดยออกอากาศครั้งแรกในวันที่ 4 ธันวาคม 2020.
เนื้อเรื่องย่อ
เรื่องราวของ แองกัส แม็คกายเวอร์ ในวัยชายหนุ่มที่มีอายุอยู่ในช่วง 20 กว่าๆ กับการเรียนรู้ที่จะเป็นสุดยอดสายลับในแบบฉบับของเขา เขาใช้ไหวพริบในการแก้ไขปัญหาต่างๆ ด้วยมีดพับสวิสเพียงเล่มเดียวหรือคลิปกระดาษ ซึ่งมีดพับสวิสก็แปลงเป็นเอกลักษณ์ให้กับซีรี่ส์เรื่องนี้ เมื่อแม็คกายเวอร์ได้ถูกหักหลังโดยแฟนสาวของเขา ทำให้แม็คกายเวอร์ต้องออกตามหาความจริงว่าใครอยู่เบื้องหน้าพร้อมกับปฏิบัติภารกิจช่วยโลกไปพร้อมๆกัน
ATC รหัส A09
A ทางเดินอาหารและกระบวนการสร้างและสลาย (Alimentary tract and metabolism)
Teloxys
Teloxys เป็นสกุลของพืชดอกที่อยู่ในวงศ์ Amaranthaceae.
ถิ่นกำเนิดของมันคือ ยุโรปตะวันออกถึงเอเชียกลาง
สมัยการปกครองส่วนพระองค์
สมัยการปกครองส่วนพระองค์ หรือ สมัยสิบเอ็ดปีแห่งความกดขี่ (ภาษาอังกฤษ: Personal Rule หรือ Eleven Years' Tyranny) เป็นช่วงระยะเวลาตั้งแต่ปี ค.ศ. 1629 จนถึงปี ค.ศ. 1640 เมื่อสมเด็จพระเจ้าชาร์ลส์ที่ 1 แห่งอังกฤษทรงปกครองอังกฤษ, สกอตแลนด์ และไอร์แลนด์โดยไม่มีรัฐสภา การกระทำของพระองค์แม้ว่าจะเป็นสิ่งที่ทรงมีสิทธิที่จะทำได้ตามพระราชอภิสิทธิ์ซึ่งเป็นที่ยอมรับโดยกฎหมายจารีตประเพณี แต่การกระทำของพระองค์เป็นสิ่งที่ก่อความไม่พึงพอใจแก่ชนชั้นปกครอง
ก่อนหน้านั้นพระเจ้าชาร์ลส์ก็ทรงยุบสภาไปแล้วสามครั้งในปี ค.ศ. 1628 หลังจากการฆาตกรรมของจอร์จ วิลเลียรส์ ดยุคแห่งบัคคิงแฮมที่ 1ผู้มีความรับผิดชอบในนโยบายการต่างประเทศแล้ว รัฐสภาก็เริ่มติเตียนพระเจ้าชาร์ลส์หนักยิ่งขึ้น พระองค์ทราบว่าตราบใดที่ทรงเลี่ยงการทำสงครามได้พระองค์ก็สามารถปกครองบ้านเมืองได้โดยไม่ต้องพึ่งรัฐสภา
นักประวัติศาสตร์พรรควิกบางทีก็เรียกยุคนี้ว่า “สมัยสิบเอ็ดปีแห่งความกดขี่” ซึ่งเป็นการชี้ให้เห็นถึงประเภทการปกครองที่ใช้ในช่วงระยะเวลานั้น ซึ่งต่อมาเป็นสาเหตุหนึ่งที่นำไปสู่สงครามกลางเมืองอังกฤษ แต่เมื่อไม่นานมานี้กลุ่มนักประวัติศาสตร์สังคายะนากล่าวถึงยุคนี้ว่าเป็นช่วงของการ   “การปฏิรูปสร้างสรรค์” (Creative Reform) ซึ่งเป็นการกล่าวถึงพระราชกรณียกิจของพระเจ้าชาร์ลส์ในการวางโครงสร้างทางการเมืองของอังกฤษในช่วงระยะเวลานั้น
ฮิมนุส
ฮิมนุส (Himnusz; ; ) เป็นเพลงชาติของฮังการี เนื้อร้องถูกประพันธ์โดยนักแต่งกวี แฟแร็นซ์ เกิลแชย (Kölcsey Ferenc) ใน ค.ศ. 1823 และประพันธ์ทำนองโดยนักประพันธ์เพลงแนวโรแมนติก แฟแร็นซ์ แอรแกล (Erkel Ferenc) ใน ค.ศ. 1844 แต่แรกเริ่มเป็นบทกวีที่มีชื่อว่า "A magyar nép zivataros századaiból" (จากศตวรรษแห่งความโกลาหลของชาติฮังการี) ฮิมนุสเป็นเพลงชาติของราชอาณาจักรฮังการี โดยพฤตินัยใน ค.ศ. 1844 และได้ลงมติยอมรับว่าเป็นเพลงชาติของสาธารณรัฐฮังการีที่สาม ใน ค.ศ. 1989 ตามกฎหมายพื้นฐานของฮังการี
เนื้อเพลงของ "ฮิมนุส" เป็นการภาวนาที่ขึ้นต้นด้วยคำว่า "Isten, áldd meg a magyart" (, "พระเจ้าช่วยคุ้มครองชาวฮังการี")
โอลิมปิกฤดูหนาว 2026
'''การแข่งขันกีฬาโอลิมปิกฤดูหนาวครั้งที่ 25 ประจำปี ค.ศ. 2026 (พ.ศ. 2569)'''การประกาศผลเมืองที่ได้เป็นเจ้าภาพ จะประกาศในการประชุมคณะกรรมการโอลิมปิกสากล สมัยที่ 134 ในปี ค.ศ. 2019 (พ.ศ. 2562) ณ นครมิลาน ประเทศอิตาลี
Teedia
Teedia เป็นสกุลของพืชดอกที่อยู่ในวงศ์ Scrophulariaceae.
ถิ่นกำเนิดของมันคือ แอฟริกาตอนใต้เขตร้อน (ภายในประเทศเลโซโท สวาซิแลนด์ และซิมบับเว) และ แอฟริกาใต้ (ภายในภูมิภาคของ จังหวัดเคป, ควาซูลู-นาตาล และ จังหวัดทางเหนือ)
สปีชีส์ในสกุล ได้แก่:
ชเวจีน
ชเวจีน (ရွှေကျင်) หรือที่เรียกร่วมกับคำนำหน้าชื่อว่า นายชเวจีน หรือ ไนง์ชเวจีน (နိုင်ရွှေကျင်; 1 มีนาคม พ.ศ. 2456 – 7 มีนาคม พ.ศ. 2546) เป็นผู้นำของแนวร่วมมอญและพรรครัฐมอญใหม่ในเวลาต่อมา เกิดเมื่อ พ.ศ. 2456 ที่เมืองสะเทิม บิดาชื่ออูไนง์ชเวปอง มารดาชื่อมีไจง์ จบการศึกษาทางด้านศิลปศาสตร์เมื่อ พ.ศ. 2474 และเข้าทำงานเป็นเจ้าหน้าที่เลขานุการของรัฐบาลพม่าจนเกิดสงครามโลกครั้งที่ 2
ช่วงระหว่าง พ.ศ. 2492–2497 ชเวจีนถูกรัฐบาลพม่าจับคุมขังและกักบริเวณ เมื่อพ้นโทษ เขาจึงเข้าป่าไปสมทบกับแนวร่วมมอญเพื่อต่อสู้กับพม่าในเขตตะนาวศรี และได้ตั้งพรรคมอญใหม่ใน พ.ศ. 2502 หลังจากที่แนวร่วมมอญยอมวางอาวุธ ชเวจีนเป็นผู้นำพรรครัฐมอญใหม่สู้กับพม่าจนมีการลงนามหยุดยิงเมื่อ พ.ศ. 2538 รวมเวลาการต่อสู้เพื่อเอกราชมอญตั้งแต่ พ.ศ. 2491–2538 เป็นเวลา 49 ปี
จักรพรรดิเหลียงจิง
จักรพรรดิเหลียงจิง (543 – 5 พฤษภาคม ค.ศ. 558) มีพระนามเดิมว่า เซียว ฟางซื่อ ชื่อรัชศกว่า ฮุ่ยเซียง  พระนามลำลอองว่า ฟาเสิน  เป็นจักรพรรดิแห่งจีนในราชวงศ์เหลียง ในฐานะพระโอรสเพียงพระองค์เดียวของ จักรพรรดิเหลียงหยวน เฉิน ปาเสิน สถาปนาให้พระองค์เป็นจักรพรรดิขึ้นเสวยราชย์ในปี ค.ศ. 555 แต่ในปี ค.ศ. 557 แม่ทัพเฉินได้บังคับให้พระองค์สละบัลลังก์และก่อตั้ง ราชวงศ์เฉิน ใน ค.ศ. 558 พระองค์ก็ภูกแม่ทัพเฉินปลงพระชนม์
Tepuia
Tepuia เป็นสกุลของพืชดอกที่อยู่ในวงศ์ Ericaceae.
ถิ่นกำเนิดของมันคือ เวเนซุเอลา
สปีชีส์ในสกุล ได้แก่:
รายชื่อบุคคลจากมหาวิทยาลัยเทคโนโลยีพระจอมเกล้าธนบุรี
บุคคลที่มีชื่อเสียงที่เกี่ยวข้องกับ มหาวิทยาลัยเทคโนโลยีพระจอมเกล้าธนบุรี
ฐปนัท สัตยานุรักษ์
ฐปนัท สัตยานุรักษ์ (ชื่อเล่น: จอร์จ) เป็นนักแสดง นายแบบ พิธีกร และศิลปินนักร้องชาวไทย มีผลงานที่โดดเด่นในด้านผลงานละครเวทีคือ แม่เบี้ย The Art Erotic Musical ด้านวงการเพลงคือ ซิงเกิ้ล "ยังรอ" และในปี 2562 กับโปรเจกต์พิเศษซิงเกิ้ล "ไม่ได้เจ้าชู้(แค่มีเมตตา)" ที่ร่วมฟีชเชอร์ริ่งโดย แต้งกิ้ว กามิกาเซ่ ด้านละครที่สร้างชื่อเช่น ละครเรื่อง นางฟ้ากับมาเฟีย, มาเฟียตาหวาน, เพลิงพระนาง เป็นต้น
ประวัติ
ฐปนัท สัตยานุรักษ์ เกิดเมื่อวันที่ 5 มกราคม 2530 เป็นนักแสดง, นายแบบ, พิธีกร และศิลปินชาวไทย มีพี่น้อง 2 คน โดยเป็นน้องชายคนเล็ก จบการศึกษาระดับประถมศึกษาและมัธยมศึกษาจาก โรงเรียนมงฟอร์ตวิทยาลัย ระดับปริญญาตรีจากคณะอุตสาหกรรมการเกษตร สาขาออกแบบผลิตภัณฑ์ มหาวิทยาลัยเชียงใหม่ ระดับปริญญาโทจากคณะภาษาและการสื่อสาร สาขาภาษาอังกฤษเพื่อการพัฒนาอาชีพ สถาบันบัณฑิตพัฒนบริหารศาสตร์ เริ่มเข้าสู่วงการบันเทิงจากเวทีประกวดประจำภาคเหนือจากโครงการ Levis 501 Man Search ปี 2010 และชนะเลิศจากแคมเปญ Levis Live The Dream On The Road ปี 2011 หลังจากนั้นได้เป็นนักแสดงในสังกัด กันตนา  มีผลงานสร้างชื่อเช่น ละครเรื่อง มาเฟียตาหวาน รับบทพระเอกของเรื่อง ละครเรื่อง เพลิงพระนาง รับบทเป็นเจ้าปะแดง ละครเรื่อง ชาติลำชี รับบทเป็นพันเอกนภา   ละครเรื่อง  เด็กเสเพล รับบทผู้กองกรรชัย  ละครเรื่อง สมบัติมหาเฮง  รับบทเป็นหัวหน้าภูมิธรรม  ละครเรื่อง ทางเสือผ่าน ทางช่อง 7 และยังมีละครที่กำลังถ่ายทำ เช่น รักร้ายสายลับ, ขวัญหล้า  เป็นต้น  และได้รับโอกาสให้เป็นแบรนด์แอมบาสเดอร์และพรีเซนเตอร์ของสำนักงานปลัดกระทรวงกลาโหม ในโครงการจิตสำนึกรักเมืองไทยปี 11 (2562) และปี 12 (2563) และในปี 2563 กับบทบาทหน้าที่ครั้งใหม่กับการเป็นผู้ประกาศข่าวบันเทิง ในรายการ Apop tonight ทาง อมรินทร์ทีวี เอชดี ช่อง 34
ชีวิตส่วนตัว
ฐปนัท สัตยานุรักษ์ มีภรรยาแล้ว และ ฐปนัท มีบุตรชาย 1 คน ชื่อ สิรวิชณ์ สัตยานุรักษ์ ชื่อเล่น พีเจ
ร่องลึกบาดาลญี่ปุ่น
ร่องลึกบาดาลญี่ปุ่น (日本海溝, นิฮงไคโก; Japan Trench) คือร่องลึกก้นสมุทรที่อยู่ในแนววงแหวนไฟทางตะวันออกเฉียงเหนือของประเทศญี่ปุ่น ร่องลึกนี้ทอดตัวตั้งแต่หมู่เกาะคูริลยาวลงมาถึงหมู่เกาะอิซุ จุดที่ลึกที่สุดลึกถึง 8,046 เมตร ร่องลึกบาดาลญี่ปุ่นเป็นร่องลึกที่อยู่ระหว่างกลางร่องลึกก้นสมุทรคูริล–คัมชัตคาที่อยู่ทางเหนือ กับร่องลึกก้นสมุทรอิซุ–โองาซาวาระที่อยู่ทางใต้ แนวร่องลึกมีความยาวประมาณ 800 กม. ร่องลึกบาดาลญี่ปุ่นเกิดจากการที่แผ่นแปซิฟิกมุดตัวลงไปใต้แผ่นโอค็อตสค์ (แผ่นธรณีแปรสัณฐานขนาดเล็กที่แต่เดิมถูกพิจารณาว่าส่วนหนึ่งของแผ่นอเมริกาเหนือ) กระบวนการมุดตัวของเปลือกโลกทำให้เกิดร่องลึกขึ้น กิจกรรมการแปรสัณฐานแผ่นธรณีภาคที่มีอยู่อย่างต่อเนื่องในเขตมุดตัวบริเวณร่องลึกนี้เป็นสาเหตุหลักของแผ่นดินไหวและสึนามิในภาคเหนือของประเทศญี่ปุ่น เช่น แผ่นดินไหวและคลื่นสึนามิในโทโฮกุเมื่อปี 2554 อัตราการมุดตัวของร่องลึกบาดาลญี่ปุ่นอยู่ที่ 7.9–9.2 เซนติเมตรต่อปี
อีวา กรีน
เอวา กาแอล เกรน (Eva Gaëlle Green; ; เกิดวันที่ 5 กรกฎาคม ค.ศ. 1980) เป็นนักแสดงและนางแบบชาวฝรั่งเศส เธอได้เริ่มแสดงละครเวทีก่อนที่จะทำการเปิดตัวในฐานะนักแสดงภาพยนตร์ชุด The Dreamers (ค.ศ. 2003) ซึ่งเน้นการทะเลาะวิวาทมากกว่าหลายฉากเปลือยของเธอ เธอประสบความสำเร็จมีชื่อเสียงมากขึ้นเมื่อเธอได้ร่วมบทในภาพยนตร์ชุด มหาศึกกู้แผ่นดิน (ค.ศ. 2005) และภาพยนตร์เจมส์ บอนด์ ชุด พยัคฆ์ร้ายเดิมพันระห่ำโลก ที่ทำให้ได้เธอรับรางวัลรางวัลบาฟต้าในเวลาต่อมา
ชีวิตช่วงต้น
อีวา กรีน เกิดที่กรุงปารีส เธอเป็นลูกสาวของนักแสดงหญิงชาวฝรั่งเศสที่ชื่อ มาเลน โจแบ กับทันตแพทย์ชาวสวีเดนชื่อ วอลเตอร์ เกรน แม่ของเธอเป็นชาวฝรั่งเศสที่เกิดในแอลจีเรีย โดยแม่ของเธอมีเชื้อสายยิว กรีนเติบโตโดยไม่นับถือศาสนา เธอกล่าวว่า "ฉันรู้สึกเสมือนเป็นพลเมืองของโลก ชีวิตและละครนี้ไม่มีขอบเขตขวางกั้น" กรีนเป็นพี่ที่เกิดในช่วงสองนาทีก่อนหน้าน้องสาวฝาแฝดที่มีชื่อว่า จอย เธอเติบโตในเขต 17 ของกรุงปารีส ที่เธอได้เข้าเรียนในอเมริกันสคูลออฟปารีส กรีนได้อธิบายว่าครอบครัวของเธออยู่ในชนชั้น "กระฎุมพี" และได้กล่าวว่าน้องสาวของเธอต่างจากเธออย่างมาก กรีนมีผมสีบลอนด์เข้มแบบธรรมชาติ เธอได้ย้อมผมของเธอเป็นสีดำตั้งแต่อายุ 15 ปี นักแสดงหญิงชาวฝรั่งเศส-สวีเดนชื่อ มาริกา เกรน คือป้าของเธอ ส่วนดาราชื่อดังยุค 1980 ชื่อ เอซา ลังกินี เป็นลูกพี่ลูกน้องของเธอ
ในสายอาชีพ
ใน ค.ศ. 2005 กรีนได้แสดงภาพยนตร์เรื่อง มหาศึกกู้แผ่นดิน กำกับโดย ริดลีย์ สก็อตต์ คู่กับ ออร์แลนโด บลูม และได้รับคัดเลือกเป็นผู้หญิงของบอนด์ 007 ตอน พยัคฆ์ร้ายเดิมพันระห่ำโลก (ค.ศ. 2006) คู่กับ แดเนียล เคร็ก ซึ่งเธอรับบทเป็น เวสเปอร์ ลินด์ และเป็นผู้หักเหชีวิตของเจมส์ บอนด์ ภาพยนตร์เรื่องนี้ เธอได้รับรางวัลบาฟต้า ในสาขานักแสดงหน้าใหม่
ค.ศ. 2007 เธอได้แสดงภาพยนตร์เรื่อง อภินิหารเข็มทิศทองคำ โดยมี นิโคล คิดแมน แสดงนำในเรื่องอีกด้วย
ในเดือนกุมภาพันธ์ ค.ศ. 2011 กรีนรับบทเป็น แองเจลีค บูคาร์ด ในภาพยนตร์ดัดแปลงของ ทิม เบอร์ตัน เรื่อง ดาร์ค ชาโดว์ส แวมไพร์มึนยุค (ค.ศ. 2012)
การเดินแบบ
นอกเหนือจากอาชีพการแสดงของเธอ กรีนได้ทำหน้าที่เป็นนางแบบให้แก่ไบรล์, เอ็มโพริโอ อาร์มานี, แลนโคม, ไฮเนเก้น และน้ำหอม "มิดไนท์พอยซัน" ของคริสเตียน ดิออร์ ในสื่อที่กำกับโดย หว่อง คาไว
ชีวิตส่วนตัว
กรีนพิจารณาว่าตนเองเป็นพวกเนิร์ด เธอเป็นคนที่ไม่เชื่อในพระเจ้า และให้การสนับสนุนต่อองค์การยูนิเซฟ
ไอแมป
เกณฑ์วิธีเข้าถึงข้อความบนอินเทอร์เน็ต หรือ ไอแมป (Internet Message Access Protocol: IMAP) เป็นโพรโทคอลในอินเทอร์เน็ตที่ใช้ในการรับอีเมลการทำงานของ IMAP จะแตกต่างกับ POP3 เนื่องจาก IMAP เป็นโพรโทคอลแบบ on-line ขณะที่ POP3 เป็นโพรโทคอลแบบ off-line โดย IMAP และ POP3 เป็นสองโพรโทคอลรับอีเมลที่ได้รับความนิยมมากที่สุดในปัจจุบัน
IMAP ออกแบบโดย Mark Crispin ใน ค.ศ. 1981 เพื่อใช้แทนโพรโทคอล POP ซึ่งมีความสามารถน้อยกว่า ปัจจุบันเวอร์ชันล่าสุดคือ IMAP4
พรรคประชาธิปไตย (ญี่ปุ่น)
พรรคประชาธิปไตย (ญี่ปุ่น) (Democratic Party) หรือ ดีพี พรรคการเมืองขนาดใหญ่อันดับ 2 ของ ประเทศญี่ปุ่น ก่อตั้งเมื่อวันที่ 27 มีนาคม พ.ศ. 2559 โดยเกิดจากการควบรวมพรรคกันของ พรรคประชาธิปไตยญี่ปุ่น หรือ ดีพีเจ และ พรรคนวัตกรรมญี่ปุ่น หรือ เจไอพี
จิตติ เมืองขอนแก่น
ผลงานสำคัญ
ในวันที่ 6 กันยายน พ.ศ. 2520 ได้มีการแข่งขันศึกคาราเต้ถล่มมวยไทย ณ สนามมวยเวทีลุมพินี ที่จัดโดยชนะ ทรัพย์แก้ว (ครูเฒ่า) โดยมีคู่สำคัญระหว่างจิตติ เมืองขอนแก่น กับเออร์เนสต์ ฮาร์ท จูเนียร์ (Earnest Hart, Jr.) ซึ่งเป็นนักคาราเต้ชาวอเมริกัน จากการแข่งขันครั้งนี้ จิตติได้ใช้ทั้งหมัด แข้ง เข่า และศอกโจมตีจนคู่ชกหมดทางสู้ กระทั่งพี่เลี้ยงของเออร์เนสต์ ฮาร์ท จูเนียร์ เป็นฝ่ายโยนผ้าขาวยอมแพ้ในช่วงกลางยกที่ 4
ซึ่งรายการดังกล่าว สามารถเก็บค่าผ่านประตูได้ 1.4 ล้านบาท
นอกจากนี้ จิตติ เมืองขอนแก่น ยังได้รับการจัดว่าเป็นหนึ่งในสุดยอดนักมวยไทยแห่งยุค ที่เคยปะทะกับนักมวยไทยระดับตำนานอย่างหนองคาย ส.ประภัสสร ตลอดจนเคยเป็นฝ่ายชนะนักมวยไทยที่มีชื่อเสียงอย่างประวิทย์ ศรีธรรม
กระแสตอบรับ
เว็บไซต์ข่าวสด ยังได้ให้การยกย่องถึงการต่อสู้ระหว่างจิตติ เมืองขอนแก่น กับพุฒ ล้อเหล็ก ว่าเป็นหนึ่งในคู่มวยคลาสสิกตลอดกาล
เชิงอรรถ
<references group="หมายเหตุ" />
ซน โฮ-ย็อง
ซอน โฮยอง เป็นสมาชิกจาก G.O.D คนแรกที่ออกผลงานเดี่ยวของตัวเอง ชุดแรกชื่ออัลบั้ม ‘Yes 1st’ เป็นอัลบั้มที่บ่งบอกถึงตัวตนของ Son Ho Young ไว้อย่างชัดเจน และด้วยความสามารถทั้งในการร้อง การเต้นและการแสดงบนเวที ปล่อยซิงเกิลแรก ‘Yes!!!’ เลยทีเดียว นอกจากนี้ยังมีเพลงดังอย่าง "운다" (Crying) และ "사랑은 이별을 데리고 오다" (Love Brings Separation) อีกด้วย
ปี 2007 ซอน โฮยองปล่อยซิงเกิ้ลล่าสุด ‘하늘에 내 마음이’ (My Heart in Heaven) เพื่อโปรโมท ซิงเกิ้ลอัลบั้ม Sweet Love
1980
วัดวรเชษฐ์ (ตำบลบ้านป้อม)
วัดวรเชษฐ์ (วัดวรเชต) เป็นวัดร้าง ตั้งอยู่ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา
วัดวรเชษฐารามได้รับการกล่าวถึงในคำให้การชาวกรุงเก่า ระบุว่า เคยเป็นที่ตั้งค่ายรอบกรุงค่ายหนึ่งของพม่าทางด้านทิศตะวันตกของตัวเมือง เรียกว่า "ค่ายวัดวรเชษฐ์ ค่ายบ้านป้อม" ซึ่งสอดคล้องกับร่องรอยของป้อมริมกำแพงวัด
วัดมีรูปแบบสถาปัตยกรรม ราวสมัยอยุธยาตอนกลาง และได้รับการบูรณปฏิสังขรณ์ในสมัยอยุธยาตอนปลายอีกครั้งหนึ่ง โดยมีการสร้างปรางค์เป็นประธานของวัดทางด้านทิศตะวันตกหลังปรางค์ประธานเป็นที่ตั้งของพระอุโบสถ ปรางค์ประธานมีขนาดใหญ่มีบันไดทางขึ้น 4 ทาง โดย 3 ด้านเป็นมุขประดิษฐานพระพุทธรูปยกเว้นด้านทิศตะวันออกที่เป็นทางเข้าไปในเรือนธาตุ ด้านหลังของปรางค์ประธานมีอุโบสถ ภายในอุโบสถประดิษฐานพระพุทธรูป 4 องค์หันหลังชนกันซึ่งแทนพระพุทธเจ้า 4 พระองค์ในภัททกัปป์นี้ ได้แก่ พระกกุสันโธ พระโกนาคมนะ พระกัสสปะ และพระสมณโคดม ซึ่งการสร้างพระพุทธรูป 4 องค์หันหลังชนกันนี้ไม่เจอในศิลปะอยุธยา แต่เจอในศิลปะพม่าและศิลปะล้านนา
ส่วนพระวิหารตั้งอยู่เยื้องออกไปทางด้านทิศใต้ของเจดีย์ประธาน ทางด้านทิศเหนือขององค์ปรางค์ประธานมีเจดีย์รายทรงปราสาท ซึ่งมีลวดลายปูนปั้นประดับองค์ปรางค์ มีศิลปะเกี่ยวเนื่องกับลายพันธุ์พฤกษาในศิลปะล้านนาซึ่งแพร่หลายมากในศิลปะสมัยอยุธยาตอนกลาง
เรือโบโรบูดูร์
เรือโบโรบูดูร์ เป็นเรือที่มีกรรเชียงไม้สองอันในเอเชียตะวันออกเฉียงใต้ภาคพื้นสมุทรเมื่อคริสต์ศตวรรษที่ 8 ถึง 9 ปรากฏบนแผ่นนูนต่ำบางส่วนที่โบโรบูดูร์ จังหวัดชวากลาง ประเทศอินโดนีเซีย เรือของชาวชวาที่มีขนาดใกล้เคียงกันยังคงใช้งานในการค้าที่ชายฝั่งชวาตะวันออกอย่างน้อยจนถึงคริสต์ทศวรรษ 1940
รูปลักษณ์
รูปลักษณ์ของเรือที่วิหารโบโรบูดูร์ได้แก่: มีกรรเชียงที่ไม่ได้ยาวเท่าตัวเรือ เสากระโดงเรือสองหรือสามแฉกที่มีใบเรือลาดเอียง (tanja sail), เสาชี้ที่มีใบเรือที่ขึงบนเสาขวาง, ระเบียงพายเรือ (ที่ผู้คนนั่งหรือยืนพาย), ดาดฟ้า, มี ตา (ตาแกะสลัก) และหางเรือสี่ส่วน เรือบางลำมีไม้พายจำนวนอย่างน้อย 6, 8 หรือ 9 อัน และบางลำไม่มีไม้พาย
ความเข้าใจผิดทั่วไป
ความเข้าใจผิดบางประการเกี่ยวกับเรือโบโรบูดูร์มีดังนี้:
การวาดภาพ
นี่คือภาพเรือ 5 ลำบนแผ่นนูนต่ำโบโรบูดูร์ที่มีกรรเชียง (จากทั้งหมด 7 ลำ) ใน Boro-Boedoer (1873) ของ Conradus Leemans โปรดทราบว่าเรือมีหลายประเภท
กลุ่มภาษามอร์ดวินิก
กลุ่มภาษามอร์ดวินิก (Mordvinic languages) เป็นกลุ่มย่อยของตระกูลภาษายูราลิก ประกอบด้วยภาษาที่มีลักษณะใกล้เคียงกันคือภาษาเอิร์สยาและภาษามอคชา ทั้งสองภาษามีผู้พูดอยู่ในสาธารณรัฐมอร์โดเวีย
ทั้งสองภาษานี้เคยถูกจัดเป็นภาษาเดียวกันในชื่อ "ภาษามอร์ดวิน" แต่ปัจจุบันยกระดับขึ้นเป็นกลุ่มของภาษา เพราะทั้งสองภาษานั้นมีความแตกต่างทางด้านสัทวิทยา รากศัพท์ และไวยากรณ์ ผู้พูดภาษามอคชาและภาษาเอิร์สยาไม่สามารถเข้าใจกันได้ทั้งหมด และนิยมใช้ภาษารัสเซียในการสื่อสารระหว่างกลุ่ม
บันทึกน้ำตาหนึ่งลิตร (หนังสือ)
อิชิริตโตะรุโนะนะมิดะ (1リットルの涙; โรมะจิ: Ichi Rittoru no Namida; แปล: น้ำตาหนึ่งลิตร; “บันทึกแห่งน้ำตา” ก็เรียก) เป็นบันทึกประจำวันของอายะ คิโต (木藤亜也; โรมะจิ: Aya Kitō) (19 กรกฎาคม 2505—23 เมษายน 2531) ว่าด้วยประสบการณ์การป่วยเป็นโรคสไปโนเซระเบลลาร์อาแท็กเซียของผู้เขียน โดยมารดาของอายะและแพทย์่ผู้รักษาร่วมเขียนในตอนสุดท้ายด้วยหลังจากอายะไม่สามารถเขียนหนังสือได้เองแล้ว บันทึกดังกล่าวได้รับการตีพิมพ์หลังจากที่ผู้เขียนเสียชีวิตไปแล้ว ด้วยแรงบันดาลใจจากหนังสือดังกล่าวได้มีการนำเรื่องไปสร้างเป็นละครโทรทัศน์และภาพยนตร์ในญี่ปุ่น ซึ่งต่อมาได้แพร่ภาพในหลายประเทศทั่วโลก หลักการออกอากาศดังกล่าวหนังสือจึงได้รับความสนใจอีกครั้งหนึ่งและได้รับการแปลเป็นภาษาต่างๆ รวมทั้งภาษาไทยด้วย
หนังสือ
อายะ คิโตป่วยเป็นสไปโนเซระเบลลาร์อาแท็กเซียเมื่ออายุได้สิบห้าปี โรคดังกล่าวกระทำให้บุคคลสูญเสียความสามารถในการควบคุมอวัยวะต่าง ๆ ของร่างกายตนเองโดยช้า ๆ แต่ความรู้สึกนึกคิดของบุคคลมิได้สูญเสียไปด้วย อายะทราบข่าวร้ายนี้หลังจากที่ตนเสียความสามารถดังกล่าวไปมากแล้ว อย่างไรก็ดี ปัจจุบันยังไม่มีหนทางเยียวยาโรค
แม้จะได้รับความช่วยเหลือจากครอบครัวโดยกรรมวิธีทางแพทย์ตลอดจนกรรมวิธีอื่น ๆ แต่ท้ายที่สุด อายะก็จำนนต่อโรคดังกล่าวและถึงแก่ความตายเมื่ออายุได้ยี่สิบห้าปี
ละครโทรทัศน์
ละครโทรทัศน์ของญี่ปุ่นชื่อ “อิชิริตโตะรุโนะนะมิดะ” ออกอากาศทางสถานีโทรทัศน์ฟูจิใน พ.ศ. 2548 โดยสร้างขึ้นจากบันทึกดังกล่าวของอายะ ตัวละครหลักได้แก่ อายะ อิเกะอุชิ (Aya Ikeuchi) แสดงโดยเอริกะ ซะวะจิริ (Erika Sawajiri) ซึ่งเป็นเด็กหญิงที่ป่วยเป็นโรคสไปโนเซระเบลลาร์อาแท็กเซียและถึงแก่ความตายเช่นเดียวกับอายะ คิโต
ATC รหัส A11
A ทางเดินอาหารและกระบวนการสร้างและสลาย (Alimentary tract and metabolism)
ซัลฟาเมตทอกซีไดอะซีน
ซัลฟาเมตทอกซีไดอะซีน (Sulfametoxydiazine) เป็นยาปฏิชีวนะประเภทซัลฟานาไมด์ มักใช้ในการรักษาการติดเชื้อทางเดินปัสสาวะ
ประเทศเบลเยียมในโอลิมปิก
ประเทศเบลเยียม เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1900 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเบลเยียม คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BEL
นับตั้งแต่ประเทศเบลเยียมส่งนักกีฬาเข้าร่วมการแข่งขันโอลิมปิกครั้งแรก นักกีฬาเบลเยียมได้รับเหรียญรางวัลรวมทั้งหมด 154 เหรียญ โดยแบ่งเป็น 41 เหรียญทอง 55 เหรียญเงิน และ 58 เหรียญทองแดง
Tyleria
Tyleria เป็นสกุลของพืชดอกที่อยู่ในวงศ์ Ochnaceae. มันยังอยู่ในอนุวงศ์ Sauvagesieae ด้วย
ถิ่นกำเนิดของมันคือ บราซิล กายอานา และเวเนซุเอลา
สปีชีส์ในสกุล ได้แก่:
ฆาเอน
ฆาเอน (Jaén) เป็นนครทางตอนใต้ของประเทศสเปน ชื่อของเมืองมาจากชื่อโรมัน Villa Gaiena (Villa of Gaius) ที่อาหรับเรียกว่า Jayyān ฆาเอนเป็นเมืองหลักของจังหวัดฆาเอน ตั้งอยู่ในแคว้นปกครองตนเองอันดาลูซิอา
เมืองมีประชากร 116,731 คน (2012) เป็นราวหนึ่งในหกของจำนวนประชากรของจังหวัด ปัจจุบันฆาเอนเป็นแหล่งท่องเที่ยวทางวัฒนธรรมเพิ่มมากขึ้น มีนักท่องเที่ยว 604,523 คน ในปี ค.ศ. 2015 เพิ่มขึ้นร้อยละ 10 ของปี 2014 เมืองยังเป็นที่รู้จักในฐานะ "เมืองหลวงโลกของน้ำมันมะกอก" เพราะมีการผลิตน้ำมันมะกอกมากที่สุด
ผังเมืองฆาเอนได้รับการกำหนดขึ้นจากตำแหน่งของภูเขาในเทือกเขาซานตากาตาลินา ทั้งความชัน ความแคบของถนน ในเขตประวัติศาสตร์ใจกลางเมือง นครฆาเอนเป็นศูนย์กลางการปกครองและศูนย์กลางอุตสาหกรรมของจังหวัด อุตสาหกรรมของเมืองเช่น งานด้านเคมี โรงงานฟอกหนัง โรงงานต้มเหล้า โรงงานคุกกี้ โรงงานสิ่งทอ และด้านเกษตรกรรม และอุตสาหกรรมเครื่องจักรแปรรูปน้ำมันมะกอก
ซัลฟาเมตทอกซีไพริดาซีน
ซัลฟาเมตทอกซีไพริดาซีน (Sulfamethoxypyridazine) เป็นยาปฏิชีวนะประเภทซัลฟานาไมด์ มักใช้ในการรักษาการระคายเคืองในช่องคลอดและปากอักเสบเชื้อราชนิดเฉียบพลันรุนแรง
บรายัน รุยซ์
บรายัน ฮาเฟต รุยซ์ กอนซาเลซ (Bryan Jafet Ruiz González, ; เกิด 18 สิงหาคม ค.ศ. 1985) เป็นนักฟุตบอลชาวคอสตาริกา ปัจจุบันลงเล่นตำแหน่งกองกลางให้กับลิกาเดปอร์ติบาอาลาฮูเอเลนเซ สโมสรในลิกา เอเฟเปเด ลีกสูงสุดของประเทศคอสตาริกา และยังเป็นกัปตันของทีมชาติคอสตาริกา
ประตูในนามทีมชาติ
อ้างอิง:
Honours
Alajuelense
Twente
Sporting CP
Individual
เซียว จ้วง
เซียว จ้วง (548–577?) เป็นที่รู้จักในชื่อ อ๋องแห่งหยงเจี๋ย เป็นพระราชนัดดาของ จักรพรรดิเหลียงหยวน แม่ทัพหวัง หลินเป็นผู้สถาปนาให้เป็นจักรพรรดิโดยชอบธรรมของราชวงศ์เหลียง ในปี ค.ศ. 558 ภายใต้ความช่วยเหลือทางทหาร โดยราชวงศ์ฉีเหนือ ดังนั้นพระองค์จึงเป็นหนึ่งในสามผู้อ้างสิทธิ์ในบัลลังก์ ยุคราชวงศ์ใต้ แข่งขันกับ จักรพรรดิเหลียงซวน ซึ่งได้รับการสนับสนุนจาก ราชวงศ์โจวเหนือ และ ราชวงศ์เฉิน โดย จักรพรรดิเฉินอู่ ปฐมกษัตริย์ราชวงศ์เฉิน และจักรพรรดิเฉินเหวิน พระนัดดาของจักรพรรดิเฉินอู่ ในปี ค.ศ. 560 เมื่อหวังหลินพ่ายแพ้ต่อกองทหารของเฉิน ทั้งแม่ทัพหวังและเซียว จ้วงหนีไปทางราชวงศ์ฉีเหนือ ยุติการสู้รบกับเฉิน และเหลียงตะวันออก ในขณะที่จักรพรรดิฉีเหนือให้สัญญาว่าจะคืนเซียว จ้วง กลับสู่บัลลังก์ราชวงศ์เหลียง แต่ฉีเหนือก็ไม่สามารถทำตามสัญญานั้นได้และเซียว จ้วง ก็สิ้นพระชนม์ในเวลาไม่นานหลังจากการทำลายล้างของฉีเหนือ ในปี ค.ศ. 577
บรายัน รุยซ์
สโมสร
ตแว็นเตอ
ราชอาณาจักรเมอร์เซีย
ราชอาณาจักรเมอร์เซีย (Mercia) เป็นหนึ่งในอาณาจักรแองโกล-แซ็กซอนเจ็ดอาณาจักรที่มีศูนย์กลางอยู่ในลุ่มแม่น้ำแม่น้ำเทร้นท์และในบริเวณที่ปัจจุบันเป็นอังกฤษมิดแลนด์ส (English Midlands) ชื่อเมอร์เซียเป็นภาษาอังกฤษเก่า “Mierce” ที่แผลงเป็นแบบละติน (Latinization) แปลว่า “ชนชายแดน”
บรายัน รุยซ์
สโมสร
สปอร์ติงลิสบอน
แม่น้ำพิจิตร
แม่น้ำพิจิตร หรือ แม่น้ำน่านเก่า เป็นลำน้ำสาขาแม่น้ำน่าน ยาวประมาณ 128 กิโลเมตร มีต้นน้ำไหลแยกจากแม่น้ำน่านที่บ้านวังกระดี่ทอง อำเภอเมืองพิจิตร สภาพลำน้ำคดเคี้ยว ไหลผ่านอำเภอเมืองพิจิตร อำเภอโพธิ์ประทับช้าง อำเภอตะพานหิน แล้วมาบรรจบกับแม่น้ำยมที่บ้านบางคลาน อำเภอโพทะเล ระหว่างทางของแม่น้ำพิจิตรแตกสาขาเป็นคลองข้าวตอก ซึ่งไหลไปบรรจบแม่น้ำน่านอีกครั้งหนึ่งด้วยความยาว 58 กิโลเมตร
บรายัน รุยซ์
ทีมชาติ
คอสตาริกา
ราชอาณาจักรเมอร์เซีย
ราชอาณาจักรเมอร์เซียมีอาณาเขตติดต่อกับราชอาณาจักรนอร์ทธัมเบรีย, เพาวิส, ราชอาณาจักรต่างๆ ทางตอนใต้ของเวลส์, เวสเซ็กซ์, ซัสเซ็กซ์, เอสเซ็กซ์ และ อีสต์แองเกลีย
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
บทความนี้แสดงรายชื่อผู้เล่นของทีมวอลเลย์บอลหญิงที่เข้าร่วมแข่งขัน วอลเลย์บอลหญิงชิงแชมป์สโมสรเอเชีย 2016 ที่เมืองบีญัน จังหวัดลากูนา ประเทศฟิลิปปินส์ ซึ่งดำเนินการโดยสมาพันธ์วอลเลย์บอลเอเชีย
ราชอาณาจักรเมอร์เซีย
ทุกวันนี้ชื่อ “เมอร์เซีย” ยังใช้กันทั่วไปในชื่อองค์การต่างๆ ได้แก่ หน่วยทหาร หรือองค์การทั้งของรัฐและของเอกชน
แม่น้ำพิจิตร
เหตุที่เรียกแม่น้ำน่านเก่าเพราะเดิมคือแม่น้ำน่านแต่ภายหลังแม่น้ำได้เปลี่ยนทางเดิน ในแผนที่กรมแผ่นที่ทหาร แม่น้ำน่านในช่วงผ่านอำเภอเมืองพิจิตร เรียกว่า น้ำเมืองเก่า ส่วนตอนที่ผ่านอำเภอโพธิ์ประทับช้าง อำเภอตะพานหิน และอำเภอโพทะเล เรียก แม่น้ำพิจิตร
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
โฟตอนฟิลิปินัส
รายชื่อผู้เล่นของทีมโฟตอนฟิลิปินัสจากประเทศฟิลิปปินส์ ในการแข่งขันวอลเลย์บอลหญิงชิงแชมป์สโมสรเอเชีย 2016
ราชอาณาจักรเมอร์เซีย
ประวัติศาสตร์เบื้องต้น
บทบาทของเมอร์เซียในประวัติศาสตร์แองโกล-แซ็กซอนไม่ชัดเจนเช่นประวัติศาสตร์ของการรุกรานของนอร์ทธัมเบรีย, เค้นท์ หรือแม้แต่เวสเซ็กซ์ หลักฐานทางโบราณคดีแสดงให้เห็นว่าชนแองเกิล (Angles) มาตั้งถิ่นฐานทางตอนเหนือของแม่น้ำเทมส์ราวคริสต์ศตวรรษที่ 6 คำว่าเมอร์เซียเป็นภาษาอังกฤษเก่า “Mierce” ที่เพี้ยนมาจากภาษาละตินที่แปลว่า “ชนชายแดน” และตามที่ตีความหมายกันก็ว่าเป็นอาณาจักรที่มีกำเนิดในบริเวณพรมแดนระหว่างเวลส์และผู้รุกรานชาวแองโกล-แซ็กซอนแต่พี. ฮันเตอร์ แบลร์ (P. Hunter Blair) ค้านว่าเป็นบริเวณพรมแดนระหว่างนอร์ทธัมเบรียกับผู้ที่ตั้งถิ่นฐานบริเวณลุ่มแม่น้ำแม่น้ำเทร้นท์
Toulicia
Toulicia เป็นสกุลของพืชดอกที่อยู่ในวงศ์ Sapindaceae.
แม่น้ำพิจิตร
แม่น้ำพิจิตรอยู่ภายใต้การกำกับดูแลของกรมเจ้าท่า กรมโยธาธิการและผังเมืองได้ก่อสร้างประตูระบายน้ำ (ปตร.) ดงเศรษฐี บริเวณปากแม่น้ำพิจิตรที่แยกมาจากแม่น้ำน่าน บริเวณตำบลย่านยาว อำเภอเมืองพิจิตร เมื่อ พ.ศ. 2543 เพื่อผันน้ำเข้าแม่น้ำพิจิตร และได้โอนภารกิจให้กรมทรัพยากรน้ำ เมื่อ พ.ศ. 2545 และช่วง พ.ศ. 2551–2555 กรมทรัพยากรน้ำยังได้ฟื้นฟูแม่น้ำพิจิตร มีการก่อสร้างอาคารบังคับน้ำ 3 แห่งในแม่น้ำพิจิตร ชื่อ ปตร.ดงเศรษฐี
Toulicia
ถิ่นกำเนิดของมันคือ อเมริกาใต้
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
โฟตอนฟิลิปินัส
ผู้ฝึกสอน: 🇮🇹 Fabio Menta
ราชอาณาจักรเมอร์เซีย
ประวัติศาสตร์เบื้องต้น
พระมหากษัตริย์องค์แรกที่สุดของเมอร์เซียเท่าที่ทราบคือเครโอดาแห่งเมอร์เซียผู้ที่เชื่อกันว่าเป็นพระนัดดาของไอเซิล เครโอดามีอำนาจราว ปี ค.ศ. 584 และทรงเป็นผู้สร้างป้อมที่แทมเวิร์ธที่กลายมาเป็นที่ตั้งมั่นของพระมหากษัตริย์เมอร์เซีย ประมุของค์ต่อมาคือพระโอรส Pybba ผู้ครองราชย์ราวปี ค.ศ. 593. เคิร์ลแห่งเมอร์เซียพระญาติของเครโอดาครองราชย์ต่อจาก Pybbaราว ปี ค.ศ. 606; ในปี ค.ศ. 615 เคิร์ลยกพระธิดา Cwenburga ให้เสกสมรสกับเอ็ดวินแห่งนอร์ทธัมเบรียพระเจ้าแผ่นดินแห่งราชอาณาจักรไดราผู้ที่ให้ที่พำนักแก่พระองค์เมื่อทรงลี้ภัย พระเจ้าแผ่นดินองค์ต่อมาคือเพ็นดาแห่งเมอร์เซียผู้ครองราชย์ระหว่างปี ค.ศ. 626 หรือ ค.ศ. 633 ถึง ค.ศ. 655 ประวัติในทางร้ายของเพ็นดามาจากบันทึกของนักบุญบีดที่ไม่ชอบพระองค์เพราะทรงเป็นทั้งศัตรูของนอร์ทธัมเบรียที่นักบุญบีดพำนักอยู่และเพราะเป็นพระมหากษัตริย์นอกรีต แต่ก็ยอมรับว่าเพ็นดาเป็นผู้ที่อนุญาตให้ผู้เผยแพร่คริสต์ศาสนาจากลินดิสฟาร์นเข้าไปเผยแพร่ศาสนาในเมอร์เซียโดยมิได้ห้ามปราม หลังจากการได้รับชัยชนะหลายครั้งต่อผู้รุกรานเพ็นดาก็มาพ่ายแพ้และถูกปลงพระชนม์ในยุทธการวินเวด (Battle of Winwaed) โดยออสวีแห่งนอร์ทธัมเบรีย (Oswiu of Northumbria) ในปี ค.ศ. 655
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
เลียนเหวียตโพสต์แบงก์
รายชื่อผู้เล่นของทีมเลียนเหวียตโพสต์แบงก์จากประเทศเวียดนาม ในการแข่งขันวอลเลย์บอลหญิงชิงแชมป์สโมสรเอเชีย 2016
Toulicia
สปีชีส์ในสกุล ได้แก่:
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
เลียนเหวียตโพสต์แบงก์
ผู้ฝึกสอน: Phạm Văn Long
ราชอาณาจักรเมอร์เซีย
ประวัติศาสตร์เบื้องต้น
ความพ่ายแพ้นำไปสู่การสิ้นสุดอำนาจของเมอร์เซียอยู่ชั่วระยะหนึ่ง พีดา (Peada) ผู้เปลี่ยนไปนับถือคริสต์ศาสนาขึ้นครองราชย์ต่อจากพระราชบิดาในปี ค.ศ. 653) แต่ในฤดูใบไม้ผลิของปี ค.ศ. 656 พระองค์ก็ทรงถูกสังหาร ออสวีจึงเข้ายึดครองเมอร์เซียทั้งหมด ในปี ค.ศ. 658 ก็เกิดการต่อต้านที่พระโอรสของเพ็นดาวูล์ฟแฮร์แห่งเมอร์เซียได้รับชัยชนะและครองเมอร์เซียจนสิ้นพระชนม์ในปี ค.ศ. 675 ราชอาณาจักรเมอร์เซียหลังจากวูล์ฟแฮร์ได้รับชัยชนะก็มีความแข็งแกร่งแต่ต่อมาก็พ่ายแพ้ต่อนอร์ทธัมเบรีย กษัตริย์ต่อมาอีกสององค์เอเธลเรด และเซนเรด โอรสของวูล์ฟแฮร์เป็นที่รู้จักกันทางด้านพระราชกรณียกิจทางศาสนา หลังจากนั้นเซโอลเรดก็ขึ้นครองราชย์ในปี ค.ศ. 709 ที่นักบุญบอนนิเฟซกล่าวถึงว่าเป็นชายหนุ่มที่มีปัญหาและเสียชีวิตจากการเสียพระสติซึ่งเป็นการสิ้นสุดผู้ครองเมอร์เซียที่สืบเชื้อสายของเพ็นดา
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
[[hong kong|🇭🇰]] ขุยชิง
รายชื่อผู้เล่นของทีมขุยชิงจากฮ่องกง ในการแข่งขันวอลเลย์บอลหญิงชิงแชมป์สโมสรเอเชีย 2016
ราชอาณาจักรเมอร์เซีย
ประวัติศาสตร์เบื้องต้น
บาหลวงองค์แรกของเมอร์เซียคือเช็ดดาหรือที่เรียกกันว่าแชดแห่งเมอร์เซียเป็นผู้ก่อตั้งสังฆมลฑลลิชฟิลด์
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
[[hong kong|🇭🇰]] ขุยชิง
ผู้ฝึกสอน: 🇭🇰 Lam Chun Kwok
ราชอาณาจักรเมอร์เซีย
ประวัติศาสตร์เบื้องต้น
ก่อนที่เอเธลบอลด์แห่งเมอร์เซียขึ้นครองราชย์เมอร์เซียได้รับชัยชนะต่อบริเวณรอบๆ ร็อกซีเตอร์ (Wroxeter) ที่รู้จักกันในบรรดาชาวเวลส์ว่า “สวรรค์แห่งเพาวิส”
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
[[thailand|🇹🇭]] บางกอกกล๊าส
รายชื่อผู้เล่นของทีมบางกอกกล๊าสจากประเทศไทย ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: 🇹🇭 กิตติพงศ์ พรชาติยิ่งชีพ
ราชอาณาจักรเมอร์เซีย
ประวัติศาสตร์เบื้องต้น
พระมหากษัตริย์ของเมอร์เซียองค์สำคัญต่อมาคือเอเธลบอลด์ผู้ครองราชย์ระหว่าง ค.ศ. 716 ถึง ค.ศ. 757 ในสองสามปีแรกของการปกครองพระองค์ต้องทรงเผชิญหน้ากับพระมหากษัตริย์คู่อริวิห์เรดแห่งเค้นท์ และไอนิแห่งเวสเซ็กซ์ แต่เมื่อวิห์เรดสวรรคตในปี ค.ศ. 725 และไอนิสละราชสมบัติปีต่อมาเพื่อไปเป็นนักบวชในกรุงโรม เอเธลบอลด์ก็มีเสรีภาพที่จะสร้างอำนาจของแองโกล-แซ็กซอนทางตอนใต้ของแม่น้ำฮัมเบอร์ ความสามารถทางการเป็นผู้นำทางการทหารทำให้เอเธลบอลด์ได้รับสมญาว่า “Bretwalda” แต่อำนาจของเอเธลบอลด์ก็มาถอยลงเมื่อ ปี ค.ศ. 752 เมื่อทรงพ่ายแพ้ต่อคัธเรดแห่งเวสเซ็กซ แต่ก็สามารถยึดอำนาจคืนได้และมีอำนาจเหนือเวสเซ็กซในปี ค.ศ. 757
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016
[[north korea|🇰🇵]] เอพริล 25
ผู้ฝึกสอน: 🇷🇸 Moro Branislav
[[iran|🇮🇷]] ซาร์มาเยห์แบงก์
รายชื่อผู้เล่นของทีมซาร์มาเยห์แบงก์จากประเทศอิหร่าน ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: 🇸🇮 Majda Cicic
[[japan|🇯🇵]] เอ็นอีซี เรดร็อกเก็ตส์
รายชื่อผู้เล่นของทีมเอ็นอีซี เรดร็อกเก็ตส์จากประเทศญี่ปุ่น ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: 🇯🇵 Akinori Yamada
[[kazakhstan|🇰🇿]] อัลไต
รายชื่อผู้เล่นของทีมอัลไตจากประเทศคาซัคสถาน ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: 🇹🇷 Burhan Şaik Canbolat
จาการ์ตา เอเล็กตริก
รายชื่อผู้เล่นของทีมจาการ์ตา เอเล็กตริกจากประเทศอินโดนีเซีย ในการแข่งขันวอลเลย์บอลหญิงชิงแชมป์สโมสรเอเชีย 2016
[[china|🇨🇳]] ปาอี เสิ่นเจิ้น
รายชื่อผู้เล่นของทีมปาอี เสิ่นเจิ้นจากประเทศจีน ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: 🇨🇳 Yu Juemin
ที แกรนด์
รายชื่อผู้เล่นของทีมที แกรนด์จากประเทศไต้หวัน ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Lo Chung-jen
มาเลเซีย
ผู้ฝึกสอน: Dato' Moh Wung Ming
ชิน แท-ยง
ชิน แท-ยง (신태용, ฮันจา: 申台龍; เกิด 11 ตุลาคม ค.ศ. 1970) เป็นอดีตนักฟุตบอลชาวเกาหลีใต้ ปัจจุบันเป็นผู้จัดการทีมของฟุตบอลทีมชาติอินโดนีเซีย
อาชีพนักฟุตบอล
เขาได้รับฉายา "จิ้งจอกสนาม" จากการผ่านและเลี้ยงลูกบอลอย่างฉลาดและมีชั้นเชิง ในฐานะผู้เล่น เขาเล่นในตำแหน่งกองกลางตัวรุกและสามารถเล่นในตำแหน่งกองกลางตัวรับได้
หลังจบการศึกษาจากมหาวิทยาลัยย็องนัม เขาได้ลงเล่นให้แก่อิลฮวาชุนมาทั้งหมด 12 ฤดูกาล เขาได้รับรางวัลผู้เล่นดาวรุ่งยอดเยี่ยมแห่งปีของเคลีกในปี 1992 ซึ่งเป็นปีที่เขาเริ่มเล่นฟุตบอลอาชีพ เขาเป็นผู้เล่นตัวหลักของอิลฮวาชุนมาในชุดชนะเลิศเคลีกสามสมัยติดตั้งแต่ ค.ศ. 1993 ถึง 1995 ซึ่งในปี 1995 นี้เอง เขาได้รับรางวัลผู้เล่นทรงคุณค่าของเคลีกและมีส่วนช่วยให้ทีมชนะเลิศฟุตบอลชิงแชมป์สโมสรเอเชียในปลายปีเดียวกัน หลังจากนั้น อิลฮวาชุนมามีช่วงที่ตกต่ำลงไปบ้าง แต่ชินก็สามารถพาทีมกลับมาชนะเลิศลีกได้สามสมัยติดอีกครั้งระหว่าง ค.ศ. 2001 ถึง 2003 และเขาเองก็ได้รับรางวัลผู้เล่นทรงคุณค่าของเคลีกเป็นครั้งที่สองในปี 2001 เขาทำประตูให้แก่สโมสรทั้งสิ้น 99 ประตูและทำ 68 แอสซิสต์จากการลงเล่นในเคลีกและโคเรียนลีกคัพรวม 401 นัด เขาได้รับรับการยกย่องให้เป็นหนึ่งในผู้เล่นที่ยิ่งใหญ่ที่สุดของเคลีกและมีชื่อติดทีมยอดเยี่ยมเนื่องในโอกาสฉลองครบรอบ 30 ปีของการก่อตั้งเคลีกเมื่อปี 2013
ชินย้ายไปควีนส์แลนด์รอร์ในเอลีกเมื่อ ค.ศ. 2005 และประกาศเลิกเล่นฟุตบอลเนื่องจากปัญหาข้อเท้า เขารับตำแหน่งผู้ช่วยผู้จัดการทีมของควีนส์แลนด์รอร์ โดยเขาได้ทำหน้าที่เป็นผู้ช่วยของ Miron Bleiberg
เขาลงเล่นให้แก่ทีมชาติเกาหลีใต้ 23 นัด โดยได้ลงเล่นในเอเชียนคัพ 1996
ผู้เล่น
มหาวิทยาลัยย็องนัม
ซ็องนัมอิลฮวาชุนมา
รางวัลส่วนตัว
ผู้จัดการทีม
ซ็องนัมอิลฮวาชุนมา
เกาหลีใต้ อายุไม่เกิน 23 ปี
เกาหลีใต้
อินโดนีเซีย
อภิชาติพงศ์ วีระเศรษฐกุล
อภิชาติพงศ์ วีระเศรษฐกุล (ชื่อเล่น "เจ้ย" ต่างประเทศเรียก "Joe") เกิดวันที่ 16 กรกฎาคม พ.ศ. 2513 ณ กรุงเทพมหานคร เติบโตในจังหวัดขอนแก่น โดยเป็นบุตรชายของ นายสุวัฒน์ วีระเศรษฐกุล อดีตสมาชิกสภาผู้แทนราษฎรจังหวัดขอนแก่น กับนางอรุณ วีระเศรษฐกุล สำเร็จการศึกษาระดับปริญญาตรี คณะสถาปัตยกรรมศาสตร์ มหาวิทยาลัยขอนแก่น และปริญญาโท ศิลปกรรมศาสตรมหาบัณฑิต สาขาภาพยนตร์ จากสถาบันศิลปะชิคาโก​ (Art Institute of Chicago) เริ่มต้นผลิตภาพยนตร์และวิดีโอตั้งแต่ต้นปี พ.ศ. 2533 เป็นหนึ่งในผู้ผลิตภาพยนตร์ไม่กี่คนในประเทศไทยที่ทำงานนอกระบบสตูดิโอ อภิชาติพงศ์มักทดลองโดยยึดหลักโครงเรื่องที่อิงมาจากละครโทรทัศน์ ละครวิทยุ การ์ตูน และภาพยนตร์เก่า ๆ มักได้แรงบันดาลใจมาจากเมืองเล็ก ๆ มักใช้นักแสดงที่ไม่มีประสบการณ์ ไม่ใช่มืออาชีพ และใช้บทสนทนาสด
พ.ศ. 2543 ภาพยนตร์สารคดีเรื่องยาวเรื่องแรกของเขา ดอกฟ้าในมือมาร (Mysterious Object at Noon) ได้เข้าร่วมเทศกาลภาพยนตร์นานาชาติมากมาย และได้รับคำวิจารณ์พร้อมรางวัล 4 รางวัล และเป็นหนึ่งในภาพยนตร์ที่ดีที่สุดในปี 2543 โดยนักวิจารณ์นิตยสาร The village voice อภิชาติพงศ์เปิดบริษัทภาพยนตร์ Kick the Machine โดยผลิตภาพยนตร์เรื่อง สุดเสน่หา (Blissfully Yours) ได้รับรางวัล Un Certain Regard ในเทศกาลภาพยนตร์เมืองคานส์ (Cannes Film Festival) ประจำปี พ.ศ. 2545 ณ ประเทศฝรั่งเศส ถูกจัดเป็นหนึ่งในภาพยนตร์ที่ดีที่สุดที่คานส์โดยนิตยสาร Le Cahiers du Cinema พ.ศ. 2547 ภาพยนตร์เรื่อง สัตว์ประหลาด! (Tropical Malady) ซึ่งร่วมกับบริษัท Anna Sanders Films ประเทศฝรั่งเศส ได้รับรางวัล The Jury Prize และเป็นภาพยนตร์ไทยเรื่องแรกที่ได้รับเข้าเลือกในสายประกวดหลักของเทศกาลภาพยนตร์เมืองคานส์
พ.ศ.2564 อภิชาติพงศ์ เปิดตัวภาพยนตร์เรื่อง Memoria ในเทศกาลภาพยนตร์เมืองคานส์ 2021 (ครั้งที่ 74) ได้สร้างปรากฏการณ์ผู้ชมลุกขึ้นปรบมือ หรือ Standing Ovation นานกว่า 10 นาที ขณะเดียวกัน อภิชาติพงศ์ได้กล่าว "Long Live Cinema" หรือ “ภาพยนตร์จงเจริญ” ออกมา ส่วนภาพยนตร์เรื่องนี้ได้รับ รางวัล The Jury Prize หรือรางวัลพิเศษจากกรรมการ นับเป็นภาพยนตร์เรื่องที่ 2 ที่อภิชาติพงศ์ คนไทยคนเดียวที่ได้รับรางวัลนี้
รักที่ขอนแก่น (Cemetery of Splendour) (พ.ศ. 2558)
รางวัลและเกียรติยศที่ได้รับ
ลุงบุญมีระลึกชาติ‎ (Uncle Boonmee Who Can Recall His Past Lives) (พ.ศ. 2553)
รางวัลและเกียรติยศที่ได้รับ
แสงศตวรรษ (Syndromes and A Century) (พ.ศ. 2549)
รางวัลและเกียรติยศที่ได้รับ
สุดเสน่หา (Blissfully Yours) (พ.ศ. 2545)
รางวัลและเกียรติยศที่ได้รับ
ดอกฟ้าในมือมาร (Mysterious Object at Noon) ภาพยนตร์สารคดี (พ.ศ. 2543)
รางวัลและเกียรติยศที่ได้รับ
Memoria (พ.ศ.2564)
รางวัลและเกียรติยศที่ได้รับ
Trachystemon
Trachystemon เป็นสกุลของพืชดอกที่อยู่ในวงศ์ Boraginaceae.
ถิ่นกำเนิดของมันคือ บัลแกเรียถึงตุรกี
สปีชีส์ในสกุล ได้แก่: Trachystemon orientalis (L.) D.Don.
สนามฟุตบอลนครซูอิตะ
สนามฟุตบอลนครซูอิตะ (市立吹田サッカースタジアム ) เป็นสนามกีฬาในเขตนครซูอิตะ จังหวัดโอซากะ ประเทศญี่ปุ่น จุได้ประมาณ 39,694 คน
สนามฟุตบอลนครซูอิตะ เป็นสนามเหย้าของกัมบะ โอซากะ ทีมในเจลีก ตั้งแต่ปี ค.ศ. 2016 แทนที่สนามโอซากะเอ็กซ์โป 70 ซึ่งใช้งานตั้งแต่ปี ค.ศ. 1980–2015
วอลเลย์บอลชายทีมชาติรัสเซีย
วอลเลย์บอลชายทีมชาติรัสเซีย (Мужская сборная России по волейболу) เป็นทีมชาติของประเทศรัสเซีย ทีมนี้ได้รับการบริหารโดยสหพันธ์วอลเลย์บอลรัสเซีย และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้ลงแข่งขันในช่วง ค.ศ. 1949 ถึง 1991 ในฐานะสหภาพโซเวียต และในฐานะเครือรัฐเอกราช ใน ค.ศ. 1992
เบเนตีตเซ (สเวียตลานัดซาซาโว)
เบเนตีตเซ (Benetice, ฟังเสียง) เป็นหมู่บ้านเล็ก ๆ ใกล้เมืองสเวียตลานัดซาซาโว ในประเทศเช็กเกีย
ในอดีตเคยมีโรงงานผลิตกระจกในเบเนตีตเซ ซึ่งปัจจุบันไม่มีแล้ว แต่สถานที่บางแห่งในหมู่บ้านมีชื่อตามชื่อโรงงานกระจก เช่น Na sušírnách หรือ Sklárenský rybník (ชื่อบ่อน้ำ)
Secure Shell
Secure Shell หรือ SSH คือโพรโทคอลสำหรับเครือข่ายคอมพิวเตอร์ ที่ออกแบบมาเพื่อให้เข้าถึงไปยังคอมพิวเตอร์เครื่องอื่น ๆ และทำงานต่าง ๆ บนเครื่องนั้น SSH ออกแบบมาใช้ทดแทน rlogin, TELNET และ rsh เนื่องด้วยเหตุผลด้านความปลอดภัย เพราะ SSH ใช้วิธีเข้ารหัสข้อมูลที่ส่งผ่านระหว่างเครื่อง
พอร์ตมาตรฐานของ SSH คือพอร์ต 22 นอกจากนี้ SSH ยังเป็นพื้นฐานของการสื่อสารอื่น ๆ เช่น SFTP หรือ SCP
Tribulocarpus
Tribulocarpus เป็นสกุลของพืชดอกที่อยู่ในวงศ์ Aizoaceae.
สปีชีส์ในสกุล ได้แก่:
เอเอฟซีแชมเปียนส์ลีก 2016 รอบแพ้คัดออก
การแข่งขัน เอเอฟซีแชมเปียนส์ลีก 2016 รอบแพ้คัดออก จะลงเล่นตั้งแต่วันที่ 17 พฤษภาคม ถึง 26 พฤศจิกายน พ.ศ. 2559. 16 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีแชมเปียนส์ลีก 2016.
ทีมที่ผ่านเข้ารอบ
แชมป์และรองแชมป์ของแต่ละกลุ่มจากแปดกลุ่มใน รอบแบ่งกลุ่ม เข้ารอบสำหรับรอบแพ้คัดออก. ทั้งโซนตะวันตกและโซนตะวันออกจะมีแปดทีมที่ผ่านเข้ารอบ. <section begin=ทีมที่ผ่านเข้ารอบ />
รูปแบบการแข่งขัน
ในรอบแพ้คัดออก, 16 ทีมลงเล่นระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.
ตารางการแข่งขัน
ตารางการแข่งขันของแต่ละรอบจะมีดังนี้.
สายการแข่งขัน
ในรอบ 16 ทีมสุดท้าย, แชมป์ของหนึ่งกลุ่มจะลงเล่นพบกับรองแชมป์ของอีกกลุ่มหนึ่งที่มาจากโซนเดียวกัน, กับทีมชนะเลิศของกลุ่มจะได้เป็นเจ้าบ้านในเลกที่สอง. ในส่วนกำหนดการแข่งขันจะถูกกำหนดออกมาดังนี้:
การจับสลากสำหรับรอบก่อนรองชนะเลิศจะมีขึ้นหลังจากรอบ 16 ทีมสุดท้ายเสร็จสมบูรณ์. สี่ทีมที่มาจากโซนตะวันตกจะถูกจับสลากมาพบกันเป็นสองคู่, และสี่ทีมที่มาจากโซนตะวันออกจะถูกจับสลากเป็นสองคู่ที่เหลือ. ไม่มีทีมวางหรือการหลบเลี่ยงชาติหรือสโมสรที่มาจากชาติเดียวกัน, แต่ทีมที่มาจากสมาคมเดียวกันจะถูกจับสลากอยู่ในคู่เดียวกันได้.
<section begin=สายการแข่งขัน /> <section end=สายการแข่งขัน />
รอบ 16 ทีมสุดท้าย
<section begin=รอบ 16 ทีมสุดท้าย />
!colspan=5|โซนตะวันตก
!colspan=5|โซนตะวันออก
โซนตะวันตก
รวมผลสองนัด โลโคโมทีฟ ทาชเคนท์ ชนะ 2–1.
รวมผลสองนัด อัล-นาเซอร์ ชนะ 5–4.
รวมผลสองนัด อัล-อิน ชนะ 3–1.
{{Football box |id="เอล จาอิช พบ เลกห์วียา" โรมารินญู {{goal|70}} โมฮัมหมัด {{goal|48||52}} นัม แต-ฮี {{goal|65|ลูกโทษ}} }} รวมผลสองนัด เอล จาอิช ชนะ 6–4.
โซนตะวันออก
รวมผลสองนัด ช็อนบุก ฮุนได มอเตอส์ ชนะ 3–2.
''รวมผลสองนัด เสมอ 2–2. เซี่ยงไฮ้ เอสไอพีจี ชนะด้วยกฏยิงประตูทีมเยือน.''
''รวมผลสองนัด เสมอ 3–3. ชานตง ลู่เหนิง ชนะด้วยกฏประตูทีมเยือน.''
รอบก่อนรองชนะเลิศ
<section begin=รอบก่อนรองชนะเลิศ />
!colspan=5|โซนตะวันตก
!colspan=5|โซนตะวันออก
โซนตะวันตก
รวมผลสองนัด อัล-อิน ชนะ 1–0.
นัดแรกระหว่าง เอล จาอิช พบ อัล-นาเซอร์, แต่เดิมชนะ 3–0 โดย อัล-นาเซอร์, ถูกริบผลการแข่งขันและชนะผ่านด้วยสกอร์ 3–0 ต่อ เอล จาอิช โดยคณะกรรมการวินัยเอเอฟซี เมื่อวันที่ 12 กันยายน พ.ศ. 2559, เป็นทางด้านอัล-นาเซอร์ส่งผู้เล่นลงสนามที่ชื่อว่า วังแดร์แลย์ ที่ถูกพบว่าได้มีการลงทะเบียนหนังสือเดินทางอินโดนีเซียปลอมขึ้นมา.
รวมผลสองนัด เอล จาอิช ชนะ 4–0.
โซนตะวันออก
รวมผลสองนัด ช็อนบุก ฮุนได มอเตอส์ ชนะ 5–0.
รวมผลสองนัด เอฟซี โซล ชนะ 4–2.
รอบรองชนะเลิศ
<section begin=รอบรองชนะเลิศ />
!colspan=5|โซนตะวันตก
!colspan=5|โซนตะวันออก
โซนตะวันตก
รวมผลสองนัด อัล-อิน ชนะ 5–3.
รอบชิงชนะเลิศ
<section begin=รอบชิงชนะเลิศ />
รวมผลสองนัด ช็อนบุก ฮุนได มอเตอส์ ชนะ 3–2.<section end=รอบชิงชนะเลิศ />
ประเทศเบลารุสในโอลิมปิก
ประเทศเบลารุส เข้าร่วมแข่งขันกีฬาโอลิมปิกครั้งแรกในโอลิมปิกฤดูหนาว 1994 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเบลารุส คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BLR
นับตั้งแต่ประเทศเบลารุสส่งนักกีฬาเข้าร่วมการแข่งขันโอลิมปิกครั้งแรก นักกีฬาเบลารุสได้รับเหรียญรางวัลรวมทั้งหมด 96 เหรียญ โดยแบ่งเป็น 20 เหรียญทอง 32 เหรียญเงิน และ 44 เหรียญทองแดง
กงสุล
กงสุล (Consul) เป็นตำแหน่งทางการเมือง ในปัจจุบันหมายถึงผู้แทนอย่างเป็นทางการของรัฐบาลของรัฐหนึ่งในดินแดนของอีกรัฐหนึ่ง ตามปกติมีหน้าที่ช่วยเหลือและคุ้มครองพลเมืองของประเทศผู้แต่งตั้งกงสุล และเพื่ออำนวยความสะดวกทางการค้าและไมตรีระหว่างประชาชนของทั้งสองประเทศ กงสุลแตกต่างจากเอกอัครราชทูต ตรงที่เอกอัครราชทูตเป็นผู้แทนจากประมุขแห่งรัฐหนึ่งต่อประมุขแห่งรัฐอื่น เอกอัครราชทูตจากประเทศหนึ่งไปประจำอีกประเทศหนึ่งสามารถมีได้เพียงคนเดียว ขณะที่กงสุลอาจมีได้หลายคน ประจำการอยู่ในเมืองหลัก เพื่อให้ความช่วยเหลือแก่ประเด็นทางราชการแก่ทั้งพลเมืองของประเทศผู้แต่งตั้งหรือที่อาศัยอยู่ต่างประเทศ และพลเมืองของประเทศที่กงสุลประจำอยู่ซึ่งต้องการท่องเที่ยวในหรือค้าขายกับประเทศผู้แต่งตั้ง
ตำแหน่งกงสุลในนครรัฐยุคโบราณ มีหน้าที่แตกต่างจากตำแหน่งกงสุลในปัจจุบัน กงสุลในสมัยโบราณเป็นตำแหน่งทางปกครองระดับสูงสุดของสาธารณรัฐโรมันและจักรวรรดิโรมัน ซึ่งมีอำนาจบริหารและตุลาการในบุคคลเดียว ต่อมา สาธารณรัฐเจโนวาก็รับเอาตำแหน่งนี้ไปใช้ แต่เป็นตำแหน่งของเจ้าหน้าที่ปกครองเท่านั้น ไม่จำกัดว่าเป็นตำแหน่งสูงสุดเฉกเช่นของโรมัน กงสุลของเจโนวาจะประจำการอยู่ตามท่าเรือของนครรัฐริมชายฝั่งทะเลเมดิเตอร์เรเนียน และคอยอำนวยความสะดวกให้แก่พ่อค้าหรือนักเดินเรือชาวเจโนวาเมื่อเกิดความยุ่งยากกับทางการท้องถิ่น จึงกล่าวได้ว่าตำแหน่งกงสุลของสาธารณรัฐเจโนวา ค่อนข้างมีบทบาทหน้าที่คล้ายคลึงกับตำแหน่งกงสุลทางการทูตในปัจจุบัน
ประเภทของกงสุล
กงสุลมี 2 ประเภท คือ
ในส่วนของไทย กงสุลกิตติมศักดิ์แตกต่างจากกงสุลอาชีพใน 3 ประเด็นหลัก ได้แก่
กงสุลที่มีตำแหน่งเป็นหัวหน้าสถานกงสุลมี 4 ระดับ คือ กงสุลใหญ่ กงสุล รองกงสุลและตัวแทนฝ่ายกงสุล
กัปตันกางเกงใน เดอะมูฟวี่
กัปตันกางเกงใน เดอะมูฟวี่ (Captain Underpants: The First Epic Movie) เป็นภาพยนตร์แอนิเมชันซูเปอร์ฮีโรตลกขับขันอเมริกันที่ออกฉายใน ค.ศ. 2560 ผลิตโดย ทเวนตีท์เซนจูรีฟอกซ์ ภาพยนตร์กำกับโดย เดวิด โซเรน และแสดงนำโดย เควิน ฮาร์ท, เอ็ด เฮล์มส์, นิค ครอลล์, โทมัส มิดเดิลดิตช์, จอร์แดน พีล และคริสเตน ชาลล์
ฟุตบอลลีกคัพ 2000 นัดชิงชนะเลิศ
ฟุตบอลลีกคัพ 2000 นัดชิงชนะเลิศ เป็นการแข่งขันระหว่างเลสเตอร์ซิตี ซึ่งเข้าชิงเป็นครั้งที่ 3 ในรอบ 4 ปี กับแทรนเมียร์โรเวอส์ สโมสรจากเฟิสต์ดิวิชัน แข่งขันที่สนามกีฬาเวมบลีย์ เมื่อวันที่ 27 กุมภาพันธ์ ค.ศ. 2000 และเลสเตอร์ซิตีกลายเป็นสโมสรสุดท้ายที่ชนะเลิศ ณ สนามกีฬาเวมบลีย์เดิม
เส้นทางสู่นัดชิงชนะเลิศ
{|width=100%
เลสเตอร์ซิตี
รอบที่ 2 เลกแรก: คริสตัลพาเลซ 3–3 เลสเตอร์ซิตี
รอบที่ 2 เลกที่สอง: เลสเตอร์ซิตี 4–2 คริสตัลพาเลซ
รอบที่ 4: เลสเตอร์ซิตี 0–0 ลีดส์ยูไนเต็ด (เลสเตอร์ซิตี ชนะจุดโทษ 4–2)
รอบรองชนะเลิศ เลกที่สอง: เลสเตอร์ซิตี 1–0 แอสตันวิลลา
แทรนเมียร์โรเวอส์
รอบแรก เลกแรก: แบล็กพูล 2–1 แทรนเมียร์โรเวอส์
รอบที่ 2 เลกแรก: แทรนเมียร์โรเวอส์ 5–1 โคเวนทรีซิตี
รอบที่ 2 เลกที่สอง: โคเวนทรีซิตี 3–1 แทรนเมียร์โรเวอส์
รอบที่ 3: แทรนเมียร์โรเวอส์ 2–0 ออกซฟอร์ดยูไนเต็ด
รอบที่ 4: แทรนเมียร์โรเวอส์ 4–0 บาร์นสลีย์
รอบก่อนรองชนะเลิศ: แทรนเมียร์โรเวอส์ 2–1 มิดเดิลส์เบรอ
รอบรองชนะเลิศ เลกแรก: โบลตันวอนเดอเรอส์ 0–1 แทรนเมียร์โรเวอส์
รอบรองชนะเลิศ เลกที่สอง: แทรนเมียร์โรเวอส์ 3–0 โบลตันวอนเดอเรอส์
เส้นเมริเดียนที่ 30 องศาตะวันออก
เส้นเมริเดียนที่ 30 องศาตะวันออกของกรีนิช คือ เส้นลองจิจูดที่ลากจากขั้วโลกเหนือ ผ่านมหาสมุทรอาร์กติก, ทวีปยุโรป, ประเทศตุรกี, ทวีปแอฟริกา, มหาสมุทรอินเดีย,  มหาสมุทรใต้, และ ทวีปแอนตาร์กติกา เข้าสู่ขั้วโลกใต้
เส้นเมริเดียนที่ 30 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 150 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 30 องศาตะวันออกลากผ่านพื้นที่ดังนี้: ! scope="col" width="125" |พิกัด ! scope="col" width="235" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" style="background:#b0e0e6;" |ทะเลแบเร็นตส์ ! scope="row" |🇳🇴 ! scope="row" style="background:#b0e0e6;" |วารันเกอฟุต ! scope="row" |🇳🇴 ! scope="row" |🇷🇺 ! scope="row" |🇫🇮 ! scope="row" |🇷🇺 ! scope="row" |🇫🇮 ! scope="row" |🇷🇺 ! scope="row" |🇫🇮 ! scope="row" |🇷🇺 ! scope="row" |🇫🇮 ! scope="row" |🇷🇺 ! scope="row" style="background:#b0e0e6;" |ทะเลบอลติก ! scope="row" |🇷🇺 ! scope="row" |🇧🇾 ! scope="row" |🇺🇦 ! scope="row" |🇲🇩 ! scope="row" |🇺🇦 ! scope="row" style="background:#b0e0e6;" |ทะเลดำ ! scope="row" |🇹🇷 ! scope="row" style="background:#b0e0e6;" |ทะเลเมดิเตอร์เรเนียน ! scope="row" |🇪🇬 ! scope="row" |🇸🇩 ! scope="row" | ประเทศเซาท์ซูดาน ! scope="row" |🇨🇩 ! scope="row" |🇺🇬 ! scope="row" |🇷🇼 ! scope="row" |🇧🇮 ! scope="row" |🇹🇿 ! scope="row" style="background:#b0e0e6;" |ทะเลสาบแทนกันยีกา ! scope="row" |🇨🇩 ! scope="row" |🇿🇲 ! scope="row" |🇿🇼 ! scope="row" |🇿🇦 -31.3°N, 30°W ! scope="row" style="background:#b0e0e6;" |มหาสมุทรอินเดีย ! scope="row" style="background:#b0e0e6;" |มหาสมุทรใต้ ! scope="row" |ทวีปแอนตาร์กติกา